ΑΠΟΦΑΣΕΙΣ
Αριθμ. 5946
Εξουσιοδότηση υπογραφής «Με εντολή Περιφερειάρχη» στον Προϊστάμενο της Διεύθυνσης,
στους Προϊσταμένους των Υποδιευθύνσεων και
στους Προϊσταμένους των Τμημάτων των Υποδιευθύνσεων και της Διεύθυνσης Κτηνιατρικής
της Περιφέρειας Θεσσαλίας.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τα άρθρα 3, 113, 114, 159 και 186 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (Α’ 87).
2. Το άρθρο 40 της υπ’ αρ. 15840/156612 απόφασης
του Συντονιστή Αποκεντρωμένης Διοίκησης Θεσσαλίας
και Στερεάς Ελλάδας «Έγκριση της 146/2018 (ορθή επανάληψη) περί ολικής τροποποίησης - επικαιροποίησης
του π.δ. 129/2010 “Οργανισμός της Περιφέρειας Θεσσαλίας“ (Α’ 222), όπως ισχύει» (Β’ 4788).
3. Την υπ’ αρ. 33/2023 απόφαση του Πολυμελούς
Πρωτοδικείου Λάρισας, με την οποία ανακηρύχτηκαν
ο Περιφερειάρχης και οι τακτικοί και αναπληρωματικοί
Περιφερειακοί σύμβουλοι της Περιφέρειας Θεσσαλίας,
για την περίοδο 01-01-2024 έως 31-12-2028.
4. Το άρθρο 9 του Κώδικα Διοικητικής Διαδικασίας
(ν. 2690/1999, Α’ 45).
5. Την περ. β’ της παρ. 2 του άρθρου 7 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131).
6. Την ανάγκη απλούστευσης των διαδικασιών για ταχύτερη διεκπεραίωση των υπηρεσιακών θεμάτων, κα-
λύτερη εξυπηρέτηση των πολιτών και διασφάλιση της
αποδοτικής και εύρυθμης λειτουργίας της Διεύθυνσης
Κτηνιατρικής της Περιφέρειας Θεσσαλίας, αποφασίζουμε:
Ι. Εξουσιοδοτούμε τον Προϊστάμενο της Διεύθυνσης
Κτηνιατρικής Περιφέρειας Θεσσαλίας να υπογράφει «Με
εντολή Περιφερειάρχη» διοικητικά έγγραφα, αποφάσεις
και πράξεις, που αφορούν τα παρακάτω:
1. Την προστασία του ζωικού κεφαλαίου και την ανάπτυξη της κτηνοτροφίας σε όλη την Περιφέρεια, την εξα-
σφάλιση της υγείας των ζώων, την λήψη αποφάσεων για
ασθένειες επιδημικού χαρακτήρα και την λήψη μέτρων
για την προστασία της Δημόσιας Υγείας.
2. Την επικοινωνία με τις αρμόδιες υπηρεσίες των καθ’
ύλη αρμόδιων Υπουργείων και άλλων οργανικών μονάδων της Περιφέρειας Θεσσαλίας και την εφαρμογή
των εθνικών και κοινοτικών πολιτικών σύμφωνα με τις
οδηγίες τους.
3. Την ορθή τήρηση των ενωσιακών Οδηγιών και Κανονισμών και της εθνικής νομοθεσίας σε όλη την Περιφέρεια.
4. Την ανάθεση καθηκόντων στους Προϊσταμένους
των Υποδιευθύνσεων των Περιφερειακών Ενοτήτων και
στους Προϊσταμένους των Τμημάτων της Διεύθυνσης
Κτηνιατρικής Περιφέρειας Θεσσαλίας καθώς και τη χρέωση σε αυτούς αιτήσεων, εγγράφων, κ.λπ. προς χειρισμό
και την παραπομπή στο αρχείο υποθέσεων που έχουν
διεκπεραιωθεί ή για τις οποίες δεν απαιτείται ενέργεια.
5. Την εποπτεία, τον συντονισμό και την συνδρομή
των Υποδιευθύνσεων Κτηνιατρικής των Π.Ε. Καρδίτσας,
Μαγνησίας - Σποράδων και Τρικάλων καθώς και των
Τμημάτων Κτηνιατρικής στην έδρα της.
6. Τον σχεδιασμό, την οργάνωση και τη διασφάλιση
του ενιαίου των ελέγχων και την ανάθεσή τους στις
Υποδιευθύνσεις Κτηνιατρικής των Π.Ε. και στα Τμήματα
στην έδρα της, της εφαρμογής προγραμμάτων υγείας
και ευζωίας των ζώων, προστασίας της Δημόσιας Υγείας,
τη διενέργεια δειγματοληψιών και την πραγματοποίηση ελέγχων στα πλαίσια της εθνικής και ενωσιακής
νομοθεσίας.
7. Την εντολή για τη διενέργεια επιτόπιων ελέγχων και
επιθεωρήσεων, τη συμμετοχή σε μικτά κλιμάκια ελέγχου
με συναρμόδιες Υπηρεσίες καθώς και τη συγκρότηση
επιτροπών αρμοδιότητας της Διεύθυνσης Κτηνιατρικής
Περιφέρειας Θεσσαλίας.
8. Τη συγκέντρωση και αξιολόγηση όλων των στατιστικών στοιχείων από την εφαρμογή προγραμμάτων υγείας,
ευζωίας των ζώων και κτηνιατρικής δημόσιας υγείας, για τη
στοχοθεσία και την κατάρτιση οργανογραμμάτων ελέγχων
και δράσεων για όλη την Περιφέρεια Θεσσαλίας.
9. Τη χορήγηση διοικητικής συνδρομής στις Υποδιευθύνσεις Κτηνιατρικής των Περιφερειακών Ενοτήτων
κατόπιν σχετικού αιτήματός τους.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 262
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 262/17.01.2024
10. Την επιβολή διοικητικών και ποινικών κυρώσεων
σε περίπτωση παραβάσεων της κείμενης νομοθεσίας
και τη συγκρότηση επιτροπών για την εξέταση ενστάσεων.
11. Την προετοιμασία και οργάνωση των Κτηνιατρικών
Υπηρεσιών της Περιφέρειας για κοινοτικούς ελέγχους και
επιθεωρήσεις από τη Διεύθυνση Επιθεωρήσεων στην
Υγεία και τα Τρόφιμα της Ευρωπαϊκής Επιτροπής και το
Υπουργείο Αγροτικής Ανάπτυξης και Τροφίμων.
12. Τις δαπάνες εξυγίανσης του ζωικού κεφαλαίου, τις
λοιπές λειτουργικές δαπάνες, τις δαπάνες για την εφαρμογή προγράμματος περισυλλογής και διαχείρισης νε-
κρών ζώων και την προμήθεια των απαραίτητων υλικών
για όλη την Περιφέρεια (διενέργεια δημοσίων ανοικτών
διαγωνισμών και υπογραφή συμβάσεων).
13. Την είσπραξη και απόδοση αρμοδίως των κτηνιατρικών υγειονομικών τελών από τις εγκαταστάσεις
σφαγής της Περιφέρειας Θεσσαλίας.
14. Την υλοποίηση προγραμμάτων εκπαίδευσης.
15. Την λήψη μέτρων για όλα τα νοσήματα που αφορούν το ζωικό κεφάλαιο και όλα τα εθνικά και κοινοτικά
προγράμματα ελέγχου, επιτήρησης, εκρίζωσης και εξυγίανσης της Περιφέρειας Θεσσαλίας.
16. Την παρακολούθηση, διαχείριση και την ενημέρωση του ηλεκτρονικού συστήματος κτηνιατρικής πληρο-
φόρησης και ενδοκοινοτικού εμπορίου TRACES.
17. Την καταχώριση στο μητρώο εμπόρων ζώντων
ζώων και εμπόρων τροφίμων ζωικής προέλευσης στην
Π.Ε. Λάρισας.
18. Την καταχώριση εγκαταστάσεων τροφίμων ζωικής
προέλευσης στην Π.Ε. Λάρισας.
19. Τη χορήγηση και ανάκληση έγκρισης οχήματος
μεταφοράς ζωικών υποπροϊόντων στην Π.Ε. Λάρισας.
20. Την εφαρμογή προγραμμάτων δωρεάν διανομής
τροφίμων ζωικής προέλευσης.
21. Την εν γένει παρακολούθηση της άσκησης του
ελεύθερου κτηνιατρικού επαγγέλματος στην Περιφέρεια Θεσσαλίας, τη μέριμνα εφαρμογής της νομοθεσίας
για την προστασία των ζώων και την εμπορία των ζώων
συντροφιάς, καθώς και για τη διαχείριση και καταγραφή
του μητρώου κτηνοτρόφων στην Π.Ε. Λάρισας.
22. Την καταχώριση και έγκριση εγκαταστάσεων στην
Π.Ε. Λάρισας σύμφωνα με το π.δ. 184/1996.
23. Τη χορήγηση κωδικού αριθμού μονάδων εκτροφής
πτηνών για την Π.Ε. Λάρισας.
24. Την αδειοδότηση, καταχώριση και χορήγηση κωδικού έγκρισης εγκαταστάσεων εκτροφής, προμήθειας και
χρήσης πειραματόζωων, σύμφωνα με το π.δ. 56/2013.
25. Την εφαρμογή του Εθνικού Προγράμματος Ελέγχου
Καταλοίπων στην Π.Ε. Λάρισας και τον συντονισμό και
εποπτεία εφαρμογής του σε όλη την Περιφέρεια.
26. Τη χορήγηση άδειας λειτουργίας σε κτηνιατρικά
γραφεία παραγωγικών ζώων, σε ιατρεία μικρών ζώων
και σε καταστήματα λιανικής πώλησης κτηνιατρικών
φαρμακευτικών προϊόντων για όλη την Περιφέρεια.
27. Τον ορισμό υπολόγων στα πλαίσια διαχείρισης
ειδικών λογαριασμών είτε για τον έλεγχο της καταβολής ηλεκτρονικών παραβόλων και τελών είτε για την
είσπραξη των μη ηλεκτρονικών παραβόλων και τελών
προς απόδοση των εσόδων από αυτά και τη διαβίβαση
προστίμων στην αρμόδια ΔΟΥ.
28. Τον ορισμό υπαλλήλου για τη θεώρηση διοικητικών εγγράφων με την ένδειξη «ακριβές αντίγραφο» και
τη βεβαίωση του γνησίου της υπογραφής συναλλασσόμενων με την Υπηρεσία πολιτών.
29. Τη χορήγηση βεβαιώσεων και πιστοποιητικών
αρμοδιότητας της Διεύθυνσης Κτηνιατρικής, βάσει των
στοιχείων που τηρούνται σε αυτή.
30. Τις απαντήσεις σε αιτήσεις και έγγραφα πολιτών
σε θέματα που αφορούν αρμοδιότητες της Διεύθυνσης
Κτηνιατρικής.
31. Τη συνεργασία, επικοινωνία και παροχή πληροφοριών στους ΟΤΑ α’ βαθμού και παροχή κατευθυντήριων
οδηγιών στις περιφερειακές υπηρεσίες που ασχολούνται
με θέματα Κτηνιατρικής σε επίπεδο Περιφερειακής Ενότητας Λάρισας.
32. Την έγκριση μετακίνησης εντός έδρας για εκτέλεση
υπηρεσίας, των υπαλλήλων της Π.Ε. Λάρισας και των
Προϊσταμένων των Υποδιευθύνσεων.
33. Τα αιτήματα διάθεσης υπηρεσιακών αυτοκινήτων
για τις υπηρεσιακές ανάγκες μετακίνησης εντός και εκτός
έδρας των ενδιαφερόμενων υπαλλήλων.
34. Τη χορήγηση των πάσης φύσεως αδειών των υπαλλήλων της Διεύθυνσης Κτηνιατρικής, πλην εκείνων που
χορηγούνται ειδικώς.
35. Την έγκριση και προώθηση των δικαιολογητικών
των δαπανών διαφόρων αποζημιώσεων και απολαβών
του προσωπικού της Διεύθυνσης Κτηνιατρικής (οδοιπορικών, υπερωριών, κ.λπ.) πλην της τακτικής μισθοδοσίας.
36. Έγγραφα, καταστάσεις και αποφάσεις που προβλέπονται από διατάξεις νόμου, υπουργικές αποφάσεις,
κοινές υπουργικές αποφάσεις και σχετικές εγκυκλίους
ότι εκδίδει η Διεύθυνση Κτηνιατρικής, για τα οποία δεν
εκχωρήθηκε η δυνατότητα προς υπογραφή «Με εντολή
Περιφερειάρχη» με την παρούσα απόφαση.
37. Την έκδοση δελτίων τύπου σχετικά με τη Διεύθυνση Κτηνιατρικής Περιφέρειας Θεσσαλίας.
ΙΙ. Εξουσιοδοτούμε τους Προϊσταμένους των Υποδιευθύνσεων Κτηνιατρικής των Περιφερειακών Ενοτήτων
Καρδίτσας, Μαγνησίας - Σποράδων και Τρικάλων να υπογράφουν «Με εντολή Περιφερειάρχη» διοικητικά έγγρα-
φα, αποφάσεις και πράξεις, που αφορούν τα παρακάτω
για την Π.Ε. αρμοδιότητάς τους:
1. Την προστασία του ζωικού κεφαλαίου και την ανάπτυξη της κτηνοτροφίας, την εξασφάλιση της υγείας των
ζώων, την λήψη αποφάσεων για ασθένειες επιδημικού
χαρακτήρα και την λήψη μέτρων για την προστασία της
Δημόσιας Υγείας.
2. Την επικοινωνία με τις αρμόδιες υπηρεσίες των καθ’
ύλη αρμόδιων Υπουργείων και άλλων οργανικών μονάδων
της Περιφέρειας Θεσσαλίας και την εφαρμογή των εθνικών
και κοινοτικών πολιτικών σύμφωνα με τις οδηγίες τους.
3. Την ορθή τήρηση των ενωσιακών Οδηγιών και Κανονισμών και της εθνικής νομοθεσίας.
4. Την ανάθεση καθηκόντων στους Προϊσταμένους
των Τμημάτων της Υποδιεύθυνσης Κτηνιατρικής καθώς
και τη χρέωση σε αυτούς αιτήσεων, εγγράφων, κ.λπ. προς
χειρισμό και την παραπομπή στο αρχείο υποθέσεων που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 262/17.01.2024
έχουν διεκπεραιωθεί ή για τις οποίες δεν απαιτείται ενέργεια της Υποδιεύθυνσης Κτηνιατρικής.
5. Τον έλεγχο, την εποπτεία και το συντονισμό των
Τμημάτων της οικείας Υποδιεύθυνσης.
6. Το σχεδιασμό, την οργάνωση και τη διασφάλιση
του ενιαίου των ελέγχων και την ανάθεση του έργου
στα Τμήματα της Υποδιεύθυνσης, την εφαρμογή προγραμμάτων υγείας και ευζωίας των ζώων, προστασίας
της Δημόσιας Υγείας, τη διενέργεια δειγματοληψιών και
την πραγματοποίηση ελέγχων στα πλαίσια της εθνικής
και ενωσιακής νομοθεσίας.
7. Την εντολή για τη διενέργεια επιτόπιων ελέγχων και
επιθεωρήσεων, τη συμμετοχή σε μικτά κλιμάκια ελέγχου
με συναρμόδιες Υπηρεσίες καθώς και τη συγκρότηση
επιτροπών αρμοδιότητας όλων των Τμημάτων της Υποδιεύθυνσης Κτηνιατρικής.
8. Τη συγκέντρωση και αξιολόγηση όλων των στατιστικών στοιχείων από την εφαρμογή προγραμμάτων υγείας,
ευζωίας των ζώων και κτηνιατρικής δημόσιας υγείας,
για τη στοχοθεσία και την κατάρτιση οργανογραμμάτων
ελέγχων και δράσεων.
9. Την επιβολή διοικητικών και ποινικών κυρώσεων σε
περίπτωση παραβάσεων της κείμενης νομοθεσίας και
τη συγκρότηση επιτροπών για την εξέταση ενστάσεων.
10. Την προετοιμασία και οργάνωση των Υποδιευθύνσεων Κτηνιατρικής για κοινοτικούς ελέγχους και επιθεω-
ρήσεις από τη Διεύθυνση Επιθεωρήσεων στην Υγεία και
τα Τρόφιμα της Ευρωπαϊκής Επιτροπής και το Υπουργείο
Αγροτικής Ανάπτυξης και Τροφίμων.
11. Τις δαπάνες εξυγίανσης του ζωικού κεφαλαίου,
τις λοιπές λειτουργικές δαπάνες και την προμήθεια των
απαραίτητων υλικών.
12. Την είσπραξη και απόδοση αρμοδίως των κτηνιατρικών υγειονομικών τελών από τις εγκαταστάσεις σφαγής.
13. Την υλοποίηση προγραμμάτων εκπαίδευσης.
14. Την παρακολούθηση, διαχείριση και την ενημέρωση του ηλεκτρονικού συστήματος κτηνιατρικής πληρο-
φόρησης και ενδοκοινοτικού εμπορίου TRACES.
15. Την καταχώριση στο μητρώο εμπόρων ζώντων
ζώων και εμπόρων τροφίμων ζωικής προέλευσης.
16. Την καταχώριση εγκαταστάσεων τροφίμων ζωικής
προέλευσης.
17. Τη χορήγηση και ανάκληση έγκρισης οχήματος
μεταφοράς ζωικών υποπροϊόντων.
18. Την εφαρμογή προγραμμάτων δωρεάν διανομής
τροφίμων ζωικής προέλευσης.
19. Την εν γένει παρακολούθηση της άσκησης του
ελεύθερου κτηνιατρικού επαγγέλματος, τη μέριμνα
εφαρμογής της νομοθεσίας για την προστασία των ζώων
και την εμπορία των ζώων συντροφιάς, καθώς και για τη
διαχείριση και καταγραφή του μητρώου κτηνοτρόφων.
20. Την καταχώριση και έγκριση εγκαταστάσεων σύμφωνα με το π.δ. 184/1996.
21. Τη χορήγηση κωδικού αριθμού μονάδων εκτροφής
πτηνών.
22. Την εφαρμογή του Εθνικού Προγράμματος Ελέγχου
Καταλοίπων.
23. Τον ορισμό υπολόγων στα πλαίσια διαχείρισης
ειδικών λογαριασμών είτε για τον έλεγχο της καταβολής ηλεκτρονικών παραβόλων και τελών είτε για την
είσπραξη των μη ηλεκτρονικών παραβόλων και τελών
προς απόδοση των εσόδων από αυτά και την διαβίβαση
προστίμων στην αρμόδια ΔΟΥ.
24. Τον ορισμό υπαλλήλου για τη θεώρηση διοικητικών εγγράφων με την ένδειξη «ακριβές αντίγραφο» και
τη βεβαίωση του γνησίου της υπογραφής συναλλασσόμενων με την Υπηρεσία πολιτών.
25. Τη χορήγηση βεβαιώσεων και πιστοποιητικών αρμοδιότητας της Υποδιεύθυνσης Κτηνιατρικής, βάσει των
στοιχείων που τηρούνται σε αυτή.
26. Τις απαντήσεις σε αιτήσεις και έγγραφα πολιτών σε
θέματα που αφορούν αρμοδιότητες της Υποδιεύθυνσης
Κτηνιατρικής.
27. Τη συνεργασία, επικοινωνία και παροχή πληροφοριών στους ΟΤΑ α’ βαθμού και παροχή κατευθυντήριων
οδηγιών στις περιφερειακές υπηρεσίες που ασχολούνται
με θέματα Κτηνιατρικής.
28. Την έγκριση μετακίνησης εντός έδρας των υπαλλήλων για εκτέλεση υπηρεσίας.
29. Τα αιτήματα διάθεσης υπηρεσιακών αυτοκινήτων
για τις υπηρεσιακές ανάγκες μετακίνησης εντός και εκτός
έδρας των ενδιαφερόμενων υπαλλήλων.
30. Τη χορήγηση των πάσης φύσεως αδειών των υπαλλήλων της Υποδιεύθυνσης Κτηνιατρικής, πλην των αδει-
ών που χορηγούνται ειδικώς, αδειών άνευ αποδοχών
καθώς και αυτών για τις οποίες απαιτείται απόφαση
Υπηρεσιακού Συμβουλίου.
31. Την έγκριση και προώθηση των δικαιολογητικών των
δαπανών διαφόρων αποζημιώσεων και απολαβών του
προσωπικού της Υποδιεύθυνσης Κτηνιατρικής (οδοιπορικών, υπερωριών, κ.λπ.) πλην της τακτικής μισθοδοσίας.
32. Έγγραφα, καταστάσεις και αποφάσεις που προβλέπονται από διατάξεις νόμου, υπουργικές αποφάσεις,
κοινές υπουργικές αποφάσεις και σχετικές εγκυκλίους ότι
εκδίδει η Υποδιεύθυνση Κτηνιατρικής, για τα οποία δεν
εκχωρήθηκε η δυνατότητα προς υπογραφή «Με εντολή
Περιφερειάρχη» με την παρούσα απόφαση.
33. Την έκδοση δελτίων τύπου σχετικά με την Υποδιεύθυνση Κτηνιατρικής.
ΙΙΙ. Εξουσιοδοτούμε τους Προϊσταμένους των Τμημάτων της Διεύθυνσης Κτηνιατρικής και των Υποδιευ-
θύνσεων Κτηνιατρικής των Περιφερειακών Ενοτήτων
Καρδίτσας, Μαγνησίας - Σποράδων και Τρικάλων να υπογράφουν «Με εντολή Περιφερειάρχη» διοικητικά έγγρα-
φα, αποφάσεις και πράξεις, που αφορούν τα παρακάτω:
Α. Τον Προϊστάμενο του Τμήματος Υγείας των Ζώων
1. Βεβαιώσεις και Γνωματεύσεις αρμοδιότητας του
Τμήματος.
2. Την έγγραφη συναίνεση για τη μετακίνηση ζώων.
3. Την αποστολή δειγμάτων στο αρμόδιο Κτηνιατρικό
Εργαστήριο.
Β. Τον Προϊστάμενο του Τμήματος Κτηνιατρικής Δημόσιας Υγείας
1. Χορήγηση και ανάκληση αδειών καταλληλότητας
οχημάτων μεταφοράς τροφίμων ζωικής προέλευσης.
2. Την αποστολή δειγμάτων στο αρμόδιο Κτηνιατρικό
Εργαστήριο.
3. Βεβαιώσεις και Γνωματεύσεις αρμοδιότητας του
Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 262/17.01.2024
Γ. Τον Προϊστάμενο του Τμήματος Προστασίας Ζώων,
Φαρμάκων και Κτηνιατρικών Εφαρμογών
1. Χορήγηση και ανάκληση αδειών καταλληλότητας
οδικών μέσων μεταφοράς ζώντων ζώων.
2. Την αποστολή δειγμάτων στα πλαίσια του Εθνικού
Προγράμματος Ελέγχου Καταλοίπων στο αρμόδιο Κτηνιατρικό Εργαστήριο.
3. Βεβαιώσεις και Γνωματεύσεις αρμοδιότητας του
Τμήματος.
IV. Ειδικά θέματα
1. Οι Προϊστάμενοι της Διεύθυνσης και των Υποδιευθύνσεων Κτηνιατρικής των Περιφερειακών Ενοτήτων δύναται
να φέρουν προς υπογραφή θέματα σοβαρά και ιδιαίτερης
σημασίας στα ανώτερα αυτών ιεραρχικά όργανα.
2. Από τον εκάστοτε ελεγκτή κτηνίατρο υπογράφονται:
Α) Υγειονομικά πιστοποιητικά μετακίνησης ζώντων
ζώων, πιστοποιητικά εξαγωγών, ελεύθερου εμπορίου
και εν γένει διακίνησης τροφίμων ζωικής προέλευσης,
ζωοτροφών, ζωικών υποπροϊόντων και παράγωγων
προϊόντων.
Β) Πρωτόκολλα επιθεώρησης και βεβαιώσεις απολύμανσης οχημάτων και στάβλων.
Γ) Εκθέσεις ελέγχου στα πλαίσια άσκησης αρμοδιοτήτων των Τμημάτων των Υποδιευθύνσεων και της Διεύ-
θυνσης Κτηνιατρικής.
Δ) Δελτία αποστολής δειγμάτων και εκθέσεις δειγματοληψιών.
Ε) Δελτία εμβολιασμού και Δελτία ορολογικού ελέγχου.
ΣΤ) Βεβαιώσεις υγειονομικού καθεστώτος.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Από την ημερομηνία αυτή παύει να ισχύει κάθε προγενέστερη σχετική απόφαση κατά το μέρος που αφορά
το αντικείμενο του θέματος της παρούσας.
Η παρούσα απόφαση δεν προκαλεί δαπάνη σε βάρος
του προϋπολογισμού του Κράτους ή της Περιφέρειας
Θεσσαλίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 5 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ

[Source: 20240200262.pdf | Tokens: 14990]